
RAPORT

asupra proiectului de Lege asupra proiectului de Lege pentru modificarea şi completarea art. 24 din Legea nr. 333/2003 privind paza obiectivelor, bunurilor, valorilor, şi protecţia persoanelor
În conformitate cu prevederile art. 95  din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere, în fond, cu proiectul de Lege pentru modificarea şi completarea art. 24 din Legea nr. 333/2003 privind paza obiectivelor, bunurilor, valorilor, şi protecţia persoanelor, trimis cu adresa nr. P.Lx- 430, din 16 septembrie 2014, înregistrat sub nr. 4c-12/234 din 17 septembrie 2014.

Senatul, în calitate de primă cameră sesizată, a adoptat iniţiativa legislativă în şedinţa din 9 septembrie 2013.

Potrivit prevederilor art. 75 alineatele (1) şi (5) din Constituţia României, republicată, Camera Deputaţilor este Cameră decizională.
Consiliul Legislativ a avizat favorabil propunerea legislativă, cu observaţii şi propuneri, conform avizului nr. 324 din 31.03.2014.
Obiectul de reglementare îl constituie modificarea art. 24 din Legea nr. 333/2003 privind paza obiectivelor, bunurilor, valorilor şi protecţia persoanelor, republicată, în sensul ca „paza transportului de arme şi muniţii letale în cantitate de maximum 25 de arme şi 30.000 cartuşe letale, de către armurieri autorizaţi conform legii”, să poată fi asigurată de personal propriu înarmat.
În conformitate cu prevederile art. 61 din Regulamentul Camerei Deputaţilor republicat, membrii comisiei au examinat proiectul de lege în şedinţa din  3 februarie 2014.
La dezbateri a participat, în calitate de invitat, domnul Bogdan Tohăneanu, secretar de stat în cadrul Ministerului Afacerilor Interne.

La lucrări au fost prezenţi, din totalul de 25 de deputaţi, 17 membri ai  Comisiei.

În urma dezbaterii, membrii comisiei au hotărât, cu  unanimitate de voturi, să propună Plenului Camerei Deputaţilor adoptarea proiectului de Lege pentru modificarea şi completarea art. 24 din Legea nr. 333/2003 privind paza obiectivelor, bunurilor, valorilor, şi protecţia persoanelor, cu amendamentele admise prevăzute în anexă.
În raport de obiectul şi conţinutul său proiectul de lege face parte din categoria legilor ordinare.

          
                                                     PREŞEDINTE,   





                      Ion MOCIOALCĂ                        
Anexa – amendamente admise
	Nr.crt.
	Forma actuală a Legii  nr. 333/2003
	Forma adoptată de Senat
	Amendamente propuse
	Motivarea amendamentelor/Autor

	   1.
	
	LEGE pentru modificarea şi completarea art. 24 din Legea nr. 333/2003 privind paza obiectivelor, bunurilor, valorilor şi protecţia persoanelor 
	LEGE pentru completarea art. 24 din Legea nr. 333/2003 privind paza obiectivelor, bunurilor, valorilor şi protecţia persoanelor
	În urma adoptării amendamentelor propuse, legea este doar completată.

	   2.
	
	Articol unic.- Articolul 24 din Legea 333/2003 privind paza obiectivelor, bunurilor, valorilor şi protecţiei persoanelor, republicată în Monitorul Oficial al României, Partea I, nr. 189 din 18 martie 2014, se modifică şi se completează după cum urmează:
	Articol unic.- La articolul 24 din Legea nr. 333/2003 privind paza obiectivelor, bunurilor, valorilor şi protecţia persoanelor, republicată în Monitorul Oficial al României, Partea I, nr. 189 din 18 martie 2014, după alineatul (3) se introduce un nou alineat, alineatul  (4) cu următorul cuprins:
	Tehnica legislativă.

	  3.
	“(2) Paza transporturilor produselor cu caracter special, care constau în: arme,  muniţii, tehnică de luptă, materii explozive, stupefiante, substanţe toxice, materiale nucleare sau alte materii radioactive ori alte materii sau substanţe periculoase se efectuează cu mijloace de transport anume destinate şi se asigură cu efective de jandarmi, cu excepţia celor organizate şi executate du efective ale Ministerului Apărării Naţionale, în condiţiile legii.”
	1. La articolul 24, alineatul (2) se modifică şi va avea următorul cuprins:
“(2)Paza transporturilor produselor cu caracter special, care constau în: arme şi muniţii letale, tehnică de luptă, materii explozive, stupefiante, substanţe toxice, materiale nucleare sau alte materii radioactive ori alte materii sau substanţe periculoase se efectuează cu mijloace de transport anume destinate şi se asigură cu efective de jandarmi, cu excepţia celor organizate şi executate du efective ale Ministerului Apărării Naţionale, în condiţiile legii.”
	Se elimină.
	Forma adoptată de Senat exclude armele neletale, determinând o modificare substanţială a cadrului legal privind paza transporturilor produselor cu caracter special.

	4.
	
	2. La articolul 24, după alineatul (2), se introduce un nou alineat, alin. (21), cu următorul cuprins:
“(21) Paza transportului de arme şi muniţii letale în cantitate de maximun 25 de arme şi 30.000 cartuşe letale, de către armurierii autorizați, conform legii, poate fi asigurată de personal propriu înarmat.”
	“(4) Prin excepţie de la prevederile alin. (2), paza transporturilor produselor cu caracter special care constau în maximum 25 de arme sau sau 30.000 de cartuşe se poate asigura şi de către armurierii autorizaţi, cu mijloace de transport anume destinate şi personal propriu de pază, atestat şi înarmat cu arme de foc letale.”

	Alineatul (21) propus de  iniţiatori  a fost preluat, cu modificări, si devine alineatul (4).


Consilier

